Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: intézkedő 25/1992. (XII. 2.) KHVM rendelet 1. §-a.
Paragraph Index: 678

4. Az esedékes összegek kifizetése. Visszkereset: 4.1. A felszólamló kártalanításának kötelezettsége a kifizető igazgatásra hárul, ha az összeget a címzettnek kell kifizetni, és a felvevő igazgatásra hárul, ha az összeget a feladónak kell visszafizetni. 4.2. Bármi legyen is a visszatérítés oka, a visszafizetendő összeg nem lehet magasabb a befizetett összegnél. 4.3. Az az igazgatás, amely a felszólamlót kártalanította, visszkereseti jogot gyakorolhat azzal az igazgatással szemben, amely a szabálytalan kifizetésért felelős. 4.4. Annak az igazgatásnak, amely a kártérítést végső soron viselte, visszkereseti joga van a kifizetett összeg erejéig a feladóval, a címzettel vagy harmadik személlyel szemben.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes